|  |
| --- |
|  |

REPUBLIKA SLOVENIJA

Ministrstvo za kmetijstvo, GOZDARSTVO IN PREHRANO

UPrava republike slovenije Za varno hrano,
veterinarstvo in varstvo rastlin

Dunajska cesta 22, 1000 Ljubljana T: 01 300 13 00

 F: 01 300 13 56

 E: gp.uvhvvr@gov.si

 www.uvhvvr.gov.si

Številka: **U430-32/2023/1**

Dne:15.1.2024

**Javni razpis za podelitev javnega pooblastila preglednikom naprav za izvedbo pregledov naprav za nanašanje fitofarmacevtskih sredstev in izdaja potrdil o pravilnem delovanju naprav za nanašanje fitofarmacevtskih sredstev ter znakov o rednem pregledu naprav za nanašanje fitofarmacevtskih sredstev**

# RAZPISNA DOKUMENTACIJA

 **1. POVABILO PRIJAVITELJEM**

 **2. PRILOGE**

* **Priloga 1: OVOJNICA**
* **Priloga 2: PRIJAVA**
* **Priloga 3: IZJAVA O SPOSOBNOSTI PRIJAVITELJA**
* **Priloga 4: CENE PREGLEDOV NAPRAV ZA NANAŠANJE FITOFARMACEVTSKIH SREDSTEV**

Republika Slovenija, Ministrstvo za kmetijstvo, gozdarstvo in prehrano, Uprava Republike Slovenije za varno hrano, veterinarstvo in varstvo rastlin (v nadaljnjem besedilu: UVHVVR) na podlagi 23. člena Zakona o fitofarmacevtskih sredstvih (Uradni list RS, št. 83/2012, 35/23– odl. US,v nadaljnjem besedilu: ZFfS) objavlja naslednji

**JAVNI RAZPIS**

**za dodelitev izvedbe pregledov naprav in izdajo potrdil o pravilnem delovanju naprav za nanašanje fitofarmacevtskih sredstev ter znakov o rednem pregledu naprav za nanašanje fitofarmacevtskih sredstev**

**Naročnik:** Republika Slovenija, Ministrstvo za kmetijstvo, gozdarstvo in prehrano, Uprava Republike Slovenije za varno hrano, veterinarstvo in varstvo rastlin, Dunajska c. 22, 1000 Ljubljana

**Predmet javnega razpisa:** Izvajanje pregledov naprav za nanašanje fitofarmacevtskih sredstev in izdaja potrdil o pravilnem delovanju naprav za nanašanje fitofarmacevtskih sredstev ter znakov o rednem pregledu naprav za nanašanje fitofarmacevtskih sredstev (v nadaljevanju: FFS).

**Začetek in trajanje javnega pooblastila**: javno pooblastilo z izbranim preglednikom naprav za nanašanje FFS se sklene po pravnomočnosti odločbe o izbiri preglednika za nanašanje FFS, za dobo petih let.

**Pogoji:** Na javni razpis se lahko prijavijo pravne in fizične osebe, ki izpolnjuje pogoje glede prostorov in tehnične opreme ter imajo sami ali oseba, s katero imajo sklenjeno pogodbo o zaposlitvi za nedoločen čas, univerzitetno izobrazbo ustrezne smeri in najmanj pet let delovne dobe. Podrobnejši pogoji glede izobrazbe, prostorov in tehnične opremljenosti so opredeljeni v Pravilniku o zahtevah glede pravilnega delovanja naprav za nanašanje FFS in o pogojih ter načinu izvajanja njihovih pregledov (Uradni list RS, št. 36/19) (v nadaljevanju: Pravilnik).

**Prijava:** Prijavitelj izpolni vse, s strani UVHVVR, pripravljene obrazce, ki se nahajajo v nadaljevanju te razpisne dokumentacije ter jih skupaj z zahtevanimi dokazili priloži svoji vlogi. Vloge morajo biti v celoti pripravljene v skladu s to razpisno dokumentacijo, prijavitelj pa mora izpolnjevati vse zakonske pogoje za udeležbo. Vloga mora biti predložena v pisni obliki, v slovenskem jeziku. Prijavitelj vlogo s prilogami zapre v kuverto na katero nalepi obrazec prilogo 1: Ovojnica.

Prijavitelj pošlje svojo vlogo pošlje v zaprti ovojnici priporočeno ali jo izroči osebno v glavno pisarno na naslovu Ministrstva za kmetijstvo, gozdarstvo in prehrano, Uprava RS za varno hrano, veterinarstvo in varstvo rastlin, Dunajska 22, 1000 Ljubljana

Prijavitelj nosi vse stroške povezane s pripravo in predložitvijo vloge.

Vsebina vloge:

1. Ovojnica, nalepljena na zunanjo ovojnico (kuverto) vloge: izpolnjena Priloga 1;
2. Prijava in priložene zahtevane listine in dokazila: izpolnjena in podpisana Priloga 2;
3. Izjava o sposobnosti prijavitelja: izpolnjena in podpisana Priloga 3;
4. Cene pregledov naprav, izdaja potrdil in znakov o rednem pregledu naprav za nanašanje FFS : izpolnjena in podpisana Priloga 4

**Oblika prijave in naslov za vložitev prijave na javni razpis:** Prijava mora biti povezana in zapečatena tako, da posameznih listov ni mogoče neopazno odvzemati ali dodajati novih.

Poleg nevednega je zaradi lažjega pregleda ponudbe zaželeno, da se obrazce in ponudbene dokumente zloži v mapo in loči s pregradami.

UVHVVR si pridržuje pravico, za odpravo pomanjkljivosti glede opremljenosti prijave, ugotovljene na javnem odpiranju.

Prijavitelj pošlje prijavo priporočeno po pošti ali jo prinese osebno v zaprti ovojnici z oznako *»Ne odpiraj – javni razpis - vloga!«* Na hrbtni strani ovojnice mora biti naveden naslov prijavitelja. V primeru, da prijava ni označena, kot je navedeno, UVHVVR ne odgovarja za predčasno odpiranje prijave ali, da se prijava založi. Poleg navedenega si UVHVVR pridržuje pravico odprave take pomanjkljivosti na javnem odpiranju prijav.

**Rok:** UVHVVR bo kot pravočasne upoštevala le tiste vloge, ki bodo dostavljene oziroma izročene do izteka dneva 16. 2. 2024 in to ne glede na to, ali so vloge izročene osebno ali v obliki priporočene poštne pošiljke na naslov UVHVVR, Dunajska c. 22, 1000 Ljubljana. V primeru osebne dostave v glavno pisarno UVHVVR, Dunajska c. 22, Ljubljana morajo biti prijave dostavljene do vključno 16. 2. 2024 do 14 ure. UVHVVR prepoznih vlog ne bo odprla na javnem odpiranju vlog, ampak jih bo neodprte vrnila naslovniku.

Komisija bo pisno pozvala tiste prijavitelje, katerih vloge ne bodo formalno popolne, da jih v postavljenem roku dopolnijo. Vloge, ki jih prijavitelji ne bodo pravočasno dopolnili, se bodo s sklepom zavrgle.

**Odpiranje prijav:** Javno odpiranje pravočasno prispelih prijav, na zgoraj navedeni naslov bo 22. 2. 2024 ob 9 uri v prostorih UVHVVR, Dunajska 22, 1000 Ljubljana, v sejni sobi (6. nadstropje). Pri odpiranju vlog so lahko prisotni predstavniki prijaviteljev. Pred začetkom javnega odpiranja vlog morajo predstavniki prijaviteljev, strokovni komisiji izročiti pisna pooblastila za sodelovanje.

**Opis postopka:** Postopek vodi strokovna komisija, ki jo s sklepom imenuje direktor UVHVVR. Komisijo sestavljajo predsednik in dva člana. Predsednik in člana strokovne komisije ne smejo biti s prijavitelji interesno povezani v smislu poslovne povezanosti ali sorodstvenega razmerja. Komisija lahko k sodelovanju povabi neodvisnega strokovnjaka s posameznega strokovnega tehničnega področja.

Strokovna komisija UVHVVR bo pregledala ali so vlogi priložena vsa zahtevana dokazila oziroma dokumenti v obliki, obsegu in na način, kot je zahtevano v razpisni dokumentaciji ter ugotovila izpolnjevanje pogojev. Komisija sme od prijaviteljev zahtevati dodatna pojasnila, da bi si pomagala pri pregledu in ovrednotenju vlog. Formalno nepopolno vlogo bodo lahko prijavitelji dopolnili v roku osmih (8) dni od dneva poziva komisije za dopolnitev.

Za preglednike naprav bodo izbrani vsi prijavitelji, ki bodo oddali pravočasno in popolno vlogo ter bodo izpolnjevali vse pogoje in zahteve iz razpisne dokumentacije.

**Izvajanje javnega pooblastila:** Pregledi naprav, izdaja potrdil o pravilnem delovanju naprav ter izdaja znakov o rednem pregledu naprav za nanašanje FFS se izvajajo v skladu z ZFfS in Pravilnikom in se izvajajo za vse vrste naprav za nanašanje FFS.

Preglednik naprav mora zagotoviti še:

* pogoje glede prostorov in tehnične opremljenost,
* pogoje glede pregledov naprav, ki se izvajajo na terenu,
* vodenje evidenc o pregledih naprav, izdanih potrdilih in znakov o rednem pregledu naprav za nanašanje FFS,
* obveščanje zainteresirane javnosti o razpisanih pregledih naprav ter o razlogih za odpoved -najmanj sedem dni pred načrtovano izvedbo pregledov,
* da cena pregledov naprav, izdaja potrdil in znakov o rednem pregledu naprav za nanašanje FFS ne sme presegati najvišje dovoljene cene določene s Pravilnikom,
* obveščanje UVHVVR o spremembi imenovanih preglednikov naprav ter prostorov izvajanja pregledov naprav za nanašanje FFS,
* vodenje lastne evidence,
* vračilo poškodovanih in neuporabljenih znakov o rednem pregledu naprav za nanašanje FFS.

Nadzor nad izvajanjem nalog, ki jih izbrani izvajalci pregledov naprav izvajajo na podlagi podeljenega javnega pooblastila, izvaja UVHVVR. V primeru ugotovljenih nepravilnosti, UVHVVR začne s postopkom odvzema javnega pooblastila. Javno pooblastilo preneha z dnem dokončnosti odločbe, pri čemer mora preglednik naprav v roku 30 dni od dokončnosti upravne odločbe predati UVHVVR vso dokumentacijo, ki je bila izdana na podlagi podeljenega javnega pooblastila.

**Pogoji za ugotovitev sposobnosti:** UVHVVR bo priznala sposobnost prijaviteljem, ki izpolnjujejo spodaj navedene pogoje.

1. Da izpolnjuje vse pogoje za opravljanje dejavnosti pregledov naprav za nanašanje FFS,

Dokazilo:

Izpolnjena Prijava (Priloga 2)

2. Da zoper njega ni uveden ali začet postopek prisilne poravnave, stečaja ali likvidacije ali drug postopek omejitve ali prenehanja dejavnosti ter da

* izpolnjuje pogoje glede prostorov in tehnične opremljenosti za izvedbo pregledov naprav za nanašanje FFS,
* ima v lasti, najemu ali v uporabi prostor, ki izpolnjuje pogoje iz Pravilnika ,
* ima ustrezni prostor, v kolikor se pregledi naprav izvajajo na terenu ter prostor izpolnjuje pogoje iz Pravilnika,
* ima računalnik z operacijskim sistemom, ki podpira vzpostavitev povezave do informacijskega okolja Uprave in tiskalnik. Tehnična oprema mora omogočati izpis potrdil.

Dokazilo:

Izjava prijavitelja o izpolnjevanju pogoja (Priloga 3).

4. Da preglede izvaja sam ali ima v delovnem razmerju vsaj enega preglednika naprav za nanašanje FFS in glede izobrazbe izpolnjuje pogoje iz Pravilnika.

Dokazilo:

Ustrezno dokazilo o izpolnjevanju pogojev.

5. Da ima preglednik najmanj pet let delovnih izkušenj s področja kmetijske mehanizacije.

Kot delovne izkušnje se štejejo izkušnje na delovnih mestih zahtevane stopnje in smeri izobrazbe.

Dokazilo:

Izpolnjena Prijava (Priloga 2), z ustreznimi dokazili, ki jih je potrebno priložiti vlogi (M-1/M-2 obrazec, pogodba, izjava predavatelja o namerni sklenitvi pogodbe).

**Cena pregledov naprav in vpis nove naprave:** Cena pregledov naprav in vpis nove naprave ne sme presegati najvišje dovoljene cene določene s Pravilnikom in sicer:

* pregled škropilnice širine do 10 m 33,61 eurov brez davka na dodano vrednost,
* pregled škropilnice širine več kot 10 m do 15 m 42,21 eurov brez davka na dodano vrednost,
* pregled škropilnice širine več kot 15 m 50,82 eurov brez davka na dodano vrednost,
* pregled pršilnika do vključno z 10 šobami 42,21 eurov brez davka na dodano vrednost,
* pregled pršilnika z več kot 10 šobami 50,82 eurov brez davka na dodano vrednost,
* pregled naprav za razkuževanje semenskega materiala 50,82 eurov brez davka na dodano vrednost,
* pregled naprav za zatiranje rastja na železniških progah 116,39 eurov brez davka na dodano vrednost,
* pregled vlagalcev granulata 33,61 eurov brez davka na dodano vrednost,
* pregled naprav za zamegljevanje 33,61 eurov brez davka na dodano vrednost,
* vpis nove naprave v evidenco pregledanih naprav ne sme presegati 12,30 eurov brez davka na dodano vrednost
* vpis nove naprave v evidenco pregledanih naprav ne sme presegati 12,30 eurov brez davka na dodano vrednost.

V ceno vpisa nove naprave v evidenco pregledanih narav ali predhodnega pregleda in pregleda naprav z meritvami je poleg stroškov dela vključena tudi izdaja potrdil o pravilnem delovanju in znaka o rednem pregledu.

Prijavitelj poda cene pregledov naprav v prilogi 4.

**Obveščanje o izbiri:** Po ocenjevanju vlog bo UVHVVR izbranim preglednikom naprav za nanašanje FFS izdala odločbo o podelitvi javnega pooblastila za izvedbo pregledov naprav in izdajo potrdil o pravilnem delovanju naprav za nanašanje FFS ter znakov o rednem pregledu naprav za nanašanje FFS. Javno pooblastilo se podeli za obdobje petih let.

UVHVVR z izbranimi pregledniki naprav za nanašanje FFS sklene pogodbo, s katero se določijo medsebojne obveznosti.

UVHVVR vabi k oddaji vloge vse zainteresirane prijavitelje. Kontaktna oseba za podrobnejše informacije je ga. Andreja Sporn, tel. 01/300–63-07, e-naslov: andreja.sporn@gov.si.

UVHVVR si pridržuje pravico do popravkov tega javnega razpisa.

 Vida Znoj

 v.d. generalnega direktorja